|  |  |
| --- | --- |
| Prvi.jpg  |   22. V 2020. Број **146/20**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **мај 2020.** |

**Просјечна плата након опорезивања у априлу 946 КМ**

**Највиша просјечна плата након опорезивања у подручју *Финансијске дјелатности и дјелатности осигурања* 1 432 КМ, а најнижа у подручју *Грађевинарство*,655 КМ**

Просјечна мјесечна плата након опорезивања у Републици Српскојисплаћена у априлу 2020. године износила је946 КМ, док је просјечна мјесечна бруто плата износила 1 469 КМ.

Просјечна плата након опорезивања исплаћена у априлу 2020. у односу на исти мјесец претходне године номинално је већа за 5,5%, а реално за 6,9%, док је у односу на март 2020. номинално мања за 1,1%, а реално већа за 1,1%.

Посматрано по подручјима, у априлу 2020. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 432 КМ, а најнижа просјечна плата након опорезивања у априлу 2020. исплаћена је у подручју *Грађевинарство*,655 КМ.

У априлу 2020. године, у односу на април 2019, највећи номинални раст плате након опорезивања забиљежен је у подручјима *Административне и помоћне услужне дјелатности* 12,9%, *Дјелатности пружања смјештаја, припреме и послуживања хране, хотелијерство и угоститељство* 12,5% и *Саобраћај и складиштење* 10,3%.

У истом периоду смањење плате у номиналном износу забиљежено је у подручјима *Производња и снабдијевање електричном енергијом, гасом, паром и климатизација* 1,4% и *Остале услужне дјелатности* 0,2%.

 KM



Графикон 1. Просјечнe платe након опорезивања по мјесецима

**Мјесечна инфлација у априлу 2020. године -2,1%**

**Годишња инфлација (IV 2020/IV 2019) -1,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у априлу 2020. године у односу на исти мјесец претходне године, у просјеку су ниже за 1,3%, док су у односу на март 2020. године, у просјеку ниже за 2,1%.

Од 12 главних одјељака производа и услуга, више цијене на годишњењм нивоу забиљежене су у седам, ниже цијене у четири, док су цијене у једном одјељку остале непромијењене.

Највећи годишњи раст цијена у априлу 2020. године забиљежен је уодјељку *Алкохолна пића и дуван* 5,5%, усљед виших цијена у групи Дуван од 7,0%, затим у одјељку *Рекреација и култура* 3,2% због виших цијена у групи Путни аранжмани од 8,5%, затим у одјељку *Храна и безалкохолна пића* 1,2%, усљед виших цијена у групама Воће од 11,9%, Уља и масноће од 4,2% и Хљеб и житарице од 4,1%. Повећање у одјељку *Здравство* од 1,0% забиљежено је у групи фармацеутских и осталих медицинских производа од 1,4%, док је у одјељку *Комуникације* повећање од0,8% забиљежено у групи телекомуникационих услуга од 1,0%. Више цијене у одјељку *Становање* од 0,4% забиљежене су у групама Услуге одвожења смећа од 6,6% и Водоснабдијевање и др. комуналне услуге од 3,7%, док су у одјељку *Ресторани и хотели* више цијене од 0,6% забиљежене у групи Угоститељске услуге.

У одјељку *Образовање* цијене су у просјеку остале непромијењене.

Највећи пад цијена на годишњем нивоу у априлу забиљежен је у одјељку *Превоз* 11,2% због нижих цијена у групи Горива и мазива од 19,6%, затим у одјељку *Одјећа и обућа* 10,2%, усљед сезонских снижења конфекције и обуће током године. У одјељку *Намјештај и покућство* ниже цијене од 2,2% забиљежене су у групама Већи алат и опрема од 5,7% и Потрошна добра за домаћинство од 3,9%. Ниже цијене од 0,2% забиљежене су још и у одјељку *Остала добра и услуге.*

Напомена: Индекси потрошачких цијена за април 2020. године обрађени су на основу података о цијенама које су се могле прикупити на терену, а за цијене које се нису могле прикупити усљед доношења свеобухватних мјера у циљу спрјечавање ширења вируса короне, у складу са методологијом потрошачких цијена, користиле су се импутације и процјене из претходног периода.

Графикон 2. Мјесечна и годишња инфлација

**Десезонирана индустријска производња (IV 2020/III 2020) мања 5,3%**

**Календарски прилагођена индустријска производња** **(IV 2020/IV 2019) мања 8,8%**

**Број запослених у индустрији (I-IV 2020/ I-IV 2019) већи за 0,3%**

**Десезонирана индустријска производња** у априлу 2020. године у поређењу са мартом 2020. године мања је за 5,3%. У истом периодуу подручју *Вађење руда и камена* остварен је раст од15,4%, док је у подручју *Производња и снабдијевање електричном енергијом, гасом, паром и климатизација* забиљеженпад од 1,2% и у подручју *Прерађивачка индустрија* падод 13,5%.

**Календарски прилагођена** индустријска производња у Републици Српској у априлу 2020. године у поређењу са априлом 2019. године, мања је за 8,8%. У истом периоду у подручју *Вађењe руда и камена* остварен јерастод 61,1% и у подручју *Производњa и снабдијевањe електричном енергијом, гасом, паром и климатизацијa* раст од 30,6%, док је у подручју *Прерађивачкa индустријa* забиљежен пад од 34,4%.

**Број запослених у индустрији** у априлу 2020. године у односу на просјечан мјесечни број запослених у 2019. години мањи је за 0,7%, у односу на март 2020. године мањи за 0,9% и у односу на исти мјесец прошле године мањи је за 0,6%. Број запослених у индустрији у периоду јануар – април 2020. године, у односу на исти период прошле године већи је за 0,3%. У истом периоду у подручју *Прерађивачка индустрија* остварен је раст од 1,8%, док је у подручју *Производња и снабдијевање електричном енергијом, гасом, паром и климатизација* забиљежен падод 2,0% и у подручју *Вађење руда и камена* пад од 9,7%.

Графикон 3. Индекси индустријске производње, април 2016 – април 2020. (∅2015=100)

**Покривеност увоза извозом у периоду јануар - април 2020. године 75,4%**

У априлу 2020. године остварен је извоз у вриједности од 219 милиона КМ, што је за 29,4% мање него у априлу 2019. године и увоз у вриједности од 293 милиона КМ, што је за 30,1% мање у односу на исти мјесец претходне године.

У оквиру укупно остварене робне размјене Републике Српске са иностранством у априлу 2020. године, проценат покривености увоза извозом износио је 74,5%.

У периоду јануар - април 2020. године остварен је извоз у вриједности од 1 милијарду и 49 милиона КМ, што је за 11,7% мање у односу на исти период претходне године. Увоз је, у истом периоду, износио 1 милијарду и 390 милиона КМ, што је за 9,7% мање у односу на исти период претходне године. Проценат покривености увоза извозом у периоду јануар - април 2020. године износио је 75,4%

У погледу географске дистрибуције робне размјене Републикe Српскe са иностранством, у периоду јануар - април 2020. године, највише се извозило у Хрватску и то у вриједности од 154 милиона КМ, односно 14,7% и у Италију
131 милион КМ, односно 12,5% од укупно оствареног извоза. У истом периоду, највише се увозило из Србије и то у вриједности од 244 милионa КМ, односно 17,6% и из Италије, у вриједности од 188 милиона КМ, односно 13,5% од укупно оствареног увоза.

Посматрано по групама производа, у периоду јануар - април 2020. године, највеће учешће у извозу остварује електрична енергија са 102 милиона КМ, што износи 9,7% од укупног извоза, док највеће учешће у увозу остварују лијекови, са укупном вриједношћу од 74 милиона КМ, што износи 5,3% од укупног увоза.

хиљ. КМ

2019

2020

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Славица Кукрићslavica.kukric@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba;  |
| **Статистика спољне трговине** Владимир Ламбетаvladimir.lambeta@rzs.rs.ba |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Проф. др Јасмин Комић, в.д. директора Завода, главни уредникВладан Сибиновић, начелник одјељења Република Српска, Бања Лука, Вељка Млађеновића 12дИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |